Държавен вестник, бр. 5, 2016 г., стр. 107

БРОЙ  5	
Д Ъ Р Ж А В Е Н  В Е С Т Н И К 	
СТР.  107  
и напитки, при проектирането им се спазват 
изискванията на Наредба № 5 от 2006 г. за 
хигиената на храните. 
(2) При обособяване на пространство или 
предвиждане на помещения за предлагане за 
консумация на напитки и готова храна (па-
кетирани сандвичи и закуски, ядки, готови 
сладкарски и захарни изделия) прогнозната 
оразмерителна площ се определя при показател 
0,04 ÷ 0,05 m2 на зрителско място и е в гра-
ниците 10 ÷ 15 m2, със складова база до 5 m2.
Чл. 204. (1) В сградите със зали за зрители/
посетители се осигурява пропускателен режим, 
който гарантира безопасен и контролиран 
достъп на зрителите/посетителите. 
(2) Служебните и складовите помещения 
се проектират в съответствие с изискванията 
на заданието за проектиране за вида и броя 
на персонала (работни помещения, тоалетни 
и др.), за съхранение на инвентар и продукти, 
свързани с експлоатацията и поддържането на 
сградата, както и за обслужване на вътреш-
ните сградни инсталации и технологичното 
оборудване. 
(3) Достъпът до пространствата и помеще-
нията за служебно ползване се ограничава за 
посетителите. 
Чл. 205. (1) Техническите изисквания към 
оборудването за видеопредставяне и прос-
транствата за обслужване и видеопредставяне 
се определят със заданието за проектиране. 
Изискванията към мерките за обслужване и 
поддържане се определят с проектната доку-
ментация и в съответствие с указанията за 
експлоатация на производителя на използва-
ното оборудване.
(2) При проектирането и избора на асан-
сьорите, машините и друга обслужваща тех-
ника се спазват нормативните изисквания 
към тях, както и специфичните изисквания 
на заданието за проектиране въз основа на 
технико-икономически анализ.
Раздел VII
Специфични изисквания към сградните 
инсталации
Чл. 206. (1) Сценичното осветление се 
предвижда съгласно изискванията на зада-
нието за проектиране.
(2) Аварийно осветление се предвижда във:
1. залите за зрители;
2. пространството на сцените;
3. всички помещения, които са с площ, 
по-голяма от 20 m2, и които се използват за 
репетиционни зали и други дейности;
4. помещенията с електрическо оборудване 
и управление на електрическите инсталации 
и захранване на строежа;
5. евакуационните пътища.
(3) Аварийното осветление се проектира 
така, че да може да работи със собствено 
захранване най-малко три часа.
(4) Осветеността на аварийното осветление 
за всички функционални пространства е 1 lx, 
за сцената – 3 lх, и за цирковите арени и други 
места за провеждане на събития с атрактивни 
светлинни ефекти – 15 lx.
(5) При необходимост от затъмняване на 
залите за зрители аварийно осветление се 
предвижда само над вратите, обходните пъ-
теки и стълбите.
Чл. 207. (1) На сцените освен сценичното 
и аварийното осветление се предвижда и 
дежурно осветление, осигуряващо нормално 
осветление по време на репетиции, строеж на 
декор и почистване на сцената, с осветеност 
300 lx (изпълнява се като студено луминес-
центно или светодиодно осветление). За всички 
отделни зони (галерии, мостове, технически 
таван и др.) се предвиждат локални ключове, 
а общата осветителна уредба се управлява 
най-малко от три места – приоритетно от 
кабината за осветление, от входа на сцената 
и от сценичното табло (разговорна уредба).
(2) На сцените се предвижда и работно 
синьо светодиодно осветление за всички 
работни места (работна галерия, товарна 
галерия, осветителни мостове) и в зоните на 
движение около сценичното пространство с 
осветеност 15 lx.
(3) Работното синьо светодиодно освет-
ление се проектира така, че да не осветява 
сценичната площ.
(4) Работното синьо светодиодно осветление 
се управлява от две места – приоритетно от 
кабината за осветление и от сценичното табло.
Чл. 208. Когато се изисква със заданието 
за проектиране, на сцената или в непосред-
ствена близост до нея се предвиждат изводи 
за топла и студена вода, както и канализа-
ционен клон за включване на работещите с 
вода съоръжения.
Чл. 209. (1) Системите за отопление, вен-
тилация и климатизация се проектират, като 
температурата на въздуха в помещенията се 
изменя от 22 ± 2 °С при зимни условия до 
24,5 ± 1,5 °С за летен режим, а относителна-
та влажност е 40 ÷ 50 % през зимата и 50 ÷ 
55 % през лятото.
(2) Системите за отопление, вентилация и 
климатизация на сцената и в залата за зри-
тели се проектират разделени и с автономни 
функции.
Чл. 210. (1) Вентилацията за залите за 
зрители и посетители се проектира за пълен 
капацитет с общообменна вентилационна 
система. 
(2) За зали с постоянно разположение на 
столовете се предвиждат нискоскоростни 
системи за климатизация с постоянен дебит. 
(3) За зали с различни нива се предвиж-
дат многозонови системи за климатизация с 
допълнителни подгреватели.